Public procurement notice: Prior Information Notice Without Call For Competition
Published: 2021-11-10
Buyer: Valtioneuvoston kanslia
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tietopyyntö: Valtioneuvoston sähköinen erillisrekisteri korkeammin turvallisuusluokitellulle kansalliselle ja kansainväliselle aineistolle
Tällä tietopyynnöllä on tarkoitus selvittää valtioneuvoston sähköisen erillisrekisterin hankintaan liittyviä kysymyksiä.
Valtioneuvoston kanslia (jäljempänä hankintayksikkö) valmistelee erillisrekisterin hankintaa valtioneuvoston salassa pidettävän, korkeammin turvallisuusluokitellun kansallisen ja kansainvälisen asiakirjaliikenteen rekisteröimiseksi. Erillisrekisterin tulee mahdollistaa lainsäädännön vaatimusten mukainen rekisteröinti osana valtioneuvoston korkeammin luokiteltujen asiakirjojen käsittelyn kokonaisuutta. Tietopyynnöllä selvitetään myös mahdollisuutta toteuttaa asiakirjojen sähköinen säilytys ja asiakirjojen sähköinen jakeluratkaisu osana rekisteriä tai sen liitännäisinä.
Tällä tietopyynnöllä on tarkoitus selvittää valtioneuvoston sähköisen erillisrekisterin hankintaan liittyviä kysymyksiä.
Valtioneuvoston kanslia (jäljempänä hankintayksikkö) valmistelee erillisrekisterin hankintaa valtioneuvoston salassa pidettävän, korkeammin turvallisuusluokitellun kansallisen ja kansainvälisen asiakirjaliikenteen rekisteröimiseksi. Erillisrekisterin tulee mahdollistaa lainsäädännön vaatimusten mukainen rekisteröinti osana valtioneuvoston korkeammin luokiteltujen asiakirjojen käsittelyn kokonaisuutta. Tietopyynnöllä selvitetään myös mahdollisuutta toteuttaa asiakirjojen sähköinen säilytys ja asiakirjojen sähköinen jakeluratkaisu osana rekisteriä tai sen liitännäisinä.
Hankintayksikkö arvioi mahdollisen hankinnan arvon ylittävän huomattavasti EU:n kynnysarvon (139 000 euroa). Hankinnan tarkempi arvo ei ole vielä tiedossa.
Tietopyynnön tavoitteena on selvittää, millaisia jo tuotantokäytössä olevia ratkaisuja markkinoilla on tai millaisia muita mahdollisuuksia ratkaisun toteuttamiseksi olisi. Tietopyynnön tavoitteena on saada kattavasti hankinnan kohdetta koskevaa tietoa, jotta mahdollinen tarjouskilpailu voidaan toteuttaa tarkoituksenmukaisella, kokonaistaloudellisesti edullisella ja vastuullisella tavalla.
Hankittava ratkaisu on erillisrekisteri kansalliselle salassa pidettävälle aineistoille turvallisuusluokkien III ja II osalta sekä kansainväliselle salassa pidettävälle aineistoille CONFIDENTIAL ja SECRET -tasoilla. Hankintayksikkö ei pidä tässä vaiheessa ehdottomana edellytyksenä kaikkien edellä mainittujen turvallisuusluokiteltavien tietoryhmien sisällyttämistä ratkaisuun. Hankintayksikkö arvioi ennen mahdolliseen hankintavaiheeseen siirtymistä eri ratkaisumallien toteuttamiskelpoisuuden ja kustannusvaikutukset.
Sähköisen rekisteröinnin ohella on tarve selvittää mahdollisuuksia asiakirjojen sähköiseen säilyttämiseen sekä sähköiseen jakeluun. Sähköisen säilyttämisen ja sähköisen jakelun mahdollisuuksia tulee selvittää osana sähköisen rekisterin kokonaisuutta siten, että mahdollinen toteutus tapahtuisi osana rekisteriä, rekisterin jatkokehityksen kautta tai sähköisten rajapintojen kautta.
Erillisrekisterillä korvataan nykyiset, osin paperimuotoiset rekisteröintikäytännöt. Valtioneuvoston kanslian tiedonhallintayksikkö ylläpitää valtioneuvoston erillisrekisteriä vastaten osaltaan tiedonhallintalain (906/2019) 25 ja 26 §:n sekä turvallisuusluokitusasetuksen (1101/2019) 14 §:n mukaisesta viranomaisen asioiden ja asiakirjojen rekisteröinnistä.
Valtioneuvoston kanslia (VNK) pyytää vastauksianne valmisteilla olevasta hankinnasta. Erillisrekisterin luonteesta johtuen kyseiset kysymykset toimitetaan kuitenkin vain niille tarjoajille, jotka vastaavat tähän tietopyyntöön ottamalla sähköpostitse yhteyttä valtioneuvoston kanslian kirjaamoon (Kirjaamo.vnk@gov.fi). Viestissä pyydetään viittamaan tietopyynnön otsikkoon ja tunnisteeseen, sekä ilmoittamaan sähköinen yhteysosoite. Tietopyyntöön vastanneilla ja kiinnostusta osoittaneille toimittajille lähetään tämän jälkeen kyseiseen yhteysosoitteeseen sähköpostitse kysymyspatteristo, joiden vastaukset käydään mahdollisesti läpi tapaamisissa hankintayksikön kanssa viikkojen 46-48 aikana.
Kysymyspatteriston lisäksi toimittajat voivat esittää muitakin näkemyksiä palvelusta ja tarjouspyynnön laatimisesta. Asiakirjoja voidaan kommenttien perusteella muokata mahdollista tulevaa tarjouskilpailua varten.
Vastaukset kysymyspatteristoon tulee toimittaa 16.11.2021 mennessä sähköisesti valtioneuvoston kanslian kirjaamoon (Kirjaamo.vnk@gov.fi). Kaikki vastaukset tulee tehdä suomen kielellä ja kysymyspatteristo on myös tarjolla vain suomeksi. Vastaajia pyydetään ilmoittamaan ja erottelemaan selkeästi vastaukseen mahdollisesti sisältyvät salassa pidettävät tiedot.
Tämä asiakirja ei ole hankintailmoitus tai tarjouspyyntö vaan tarkentava markkinakartoitus. Hankintayksikkö ei sitoudu palvelun hankintaan. Päätökset mahdollisen hankintaprosessin käynnistämisestä tehdään tietopyynnön jälkeen.